***Οι ανακαλύψεις***

*(σελ.108-112)*

***(Οδηγίες μελέτης)***

1. Μελετήστε το κείμενο του σχολικού βιβλίου στις σελίδες 110-112, που αναφέρεται στις μεγάλες γεωγραφικές ανακαλύψεις του 15ου και 16ου αι. και στις συνέπειές τους. Δώστε έμφαση στα εξής σημεία:
* Τα **αίτια** των ανακαλύψεων είναι:

-Η αποκοπή του «δρόμου του μεταξιού» από τους Άραβες και κυρίως τους Οθωμανούς μετά την Άλωση της Κωνσταντινούπολης

-Οι φιλοδοξίες των ηγεμόνων

-Η διάδοση του χριστιανισμού

-Η ροπή του ανθρώπου προς τη γνώση.

* Τις μεγάλες ανακαλύψεις βοήθησαν **εφευρέσεις-ανακαλύψεις**, όπως:

-η πυξίδα

-ο αστρολάβος

-οι πορτολάνοι (→ ναυτικοί χάρτες)

-η καραβέλα (→ νέος τύπος πλοίου)

-η αντίληψη ότι η γη είναι σφαιρική (μέχρι τότε θεωρούσαν τη γη επίπεδη).

* Οι πρώτοι μεγάλοι εξερευνητές ήταν:

-Ο **Βάσκο ντε Γκάμα**, Πορτογάλος εξερευνητής, που πλέοντας γύρω από την Αφρική έφτασε το 1498 στις Ινδίες.

-Ο Γενουάτης **Χριστόφορος Κολόμβος**, στην υπηρεσία του ισπανικού στέμματος, που επιχειρώντας να φτάσει στις Ινδίες από τα δυτικά το 1492, διέσχισε τον Ατλαντικό Ωκεανό και ανακάλυψε περιοχές της κεντρικής Αμερικής.

-Ο Ισπανός **Φερδινάνδος Μαγγελάνος**, που έκανε τον πρώτο περίπλου της γης (1519-1522).

* Οι Ευρωπαίοι, ως κατακτητές πλέον και όχι εξερευνητές, κατέκτησαν με τη βία τις περιοχές που ανακάλυψαν και εξαφάνισαν με απάνθρωπη σκληρότητα τους **προκολομβιανούς ινδιάνικους πολιτισμούς** της κεντρικής και νότιας Αμερικής (Μάγια, Ίνκας, Αζτέκους).
* Εκτός από τους Ισπανούς και Πορτογάλους, τον 16ο αι. η Αγγλία, η Γαλλία και η Ολλανδία αναπτύσσουν αποικιακή δράση, εκμεταλλευόμενες τις νεοανακαλυφθείσες περιοχές.
* Οι **θετικές συνέπειες** των ανακαλύψεων ήταν ότι δόθηκε μεγάλη ώθηση στις οικονομικές δραστηριότητες των ευρωπαϊκών χωρών και αναπτύχθηκε ιδιαίτερα η αστική τάξη, άρχισαν να αποβάλλονται οι προκαταλήψεις και δόθηκε μεγάλη ώθηση στην επιστημονική γνώση.
* Οι **αρνητικές συνέπειες** των ανακαλύψεων είναι ότι οι Ευρωπαίοι αντιμετώπισαν τις νέες χώρες και τους πληθυσμούς τους ως πηγή κέρδους και εκμετάλλευσης, γεγονός που οδήγησε σε φαινόμενα όπως η αποικιοκρατία, η δουλεία και η υπανάπτυξη του Τρίτου Κόσμου.